Nyborg: Et færdselsuheld i det vestgående spor spærrede fredag klokken 8.40 den Fynske Motorvej kort efter afkørsel 46 (Nyborg V) i retning mod Odense. Fyns Politi bad trafikanterne på motorvejen om at køre fra vejen ved afkørsel 46.

Ifølge Vejdirektoratets trafikkort var der klokken 8.50 cirka halvanden kilometer kø før uheldsstedet.

Ifølge Fyns Politi havde en personbil påkørt en lastbil, og en person, som var fastklemt i bilen, var blevet fastklemt og måtte hjælpes ud. Bilen er nu blevet trukket ind til siden, og den ene vognbane i det vestgående spor er åbnet. Der er dog fortsat kø før uheldsstedet, og Vejdirektoratet venter først normal trafik midt på formiddagen.

Fyns Politi har endnu ikke oplyst noget om bilistens tilstand.

OPDATERES ...